**ИНФОРМАЦИЯ**

**за дейностите по проект „Независим живот за гражданите на Кайнарджа”**

Проект BG05M9OP001-2.002-0065-С001 „Независим живот за гражданите на Кайнарджа” се осъществява с финансовата подкрепа на Оперативна програма „Развитие на човешките ресурси”, съфинансирана от Европейския социален фонд на Европейския съюз. Проектът се реализира от Община Кайнарджа в партньорство със СОНИК СТАРТ ООД, като продължителността на предоставяне на услугите е 18 месеца.

През месец август 2016 г. беше направена оценка на потребностите на обслужваните потребители, както и на подалите заявления за ползване на услугите по проекта. След класиране на потребителите бяха определени нуждаещите се 76 потребители, които ще получават почасови социални услуги в домашна среда. Социалните услуги „домашен помощник” и „социален асистент” се предоставят на подбраните хора с увреждания и самотно живеещи възрастни хора над 65 години, в невъзможност да се самообслужват сами. Оказва им се лична помощ, помощ за социална подкрепа и помощ при комунално-битови дейности. Като доставчици на социалните услуги в Звеното за почасови услуги работят 32 домашни помощници и 32 социални асистенти.

През периода м. август – м. октомври 2016 г. с доставчиците на социални услуги са проведени 6 групови и 12 индивидуални супервизии, водени от експертите на СОНИК СТАРТ ООД, като през същия период експерти на СОНИК СТАРТ ООД са провели 13 индивидуални срещи с потребители на социални услуги, които споделят удовлетвореността си от полаганите за тях грижи.